Document ID: /roh_data/filtered/Billingualer_Corpus_interleaved-de-rm.jsonl.gz/682

This is a text translated from German to Rumantsch Grischun.
Energetisch vorbildlich und schön - Ausgezeichnete Gebäude in Graubünden

Am Energie-Apéro vom kommenden Mittwoch werden durch das Amt für Energie Graubünden energetisch vorbildliche Gebäude präsentiert. Die Gebäude unterscheiden sich in Nutzung, Architektur und Baukonzept. Alle Häuser haben einen minimalen Energieverbrauch und weisen einen hohen Komfort auf. Die Qualitäts- und Energievorgaben gemäss Minergie- oder Passivhaus-Standard sind bei allen Bauten erfüllt.

Der Architekt Andri Schlegel zeigt sein Minergie zertifiziertes Einfamilienhaus in Malix. Die Gestaltungselemente bestehen aus Beton, Stahl und Glas. Das Haus am steilen Hang strahlt Kraft aus und ist als massiver Körper verankert. Die Wirkung entspricht einem Felsen in der Natur.

Das Haus benötigt keine Zentralheizung. Ein kleiner Holzpelletofen genügt. Der Jahresverbrauch beträgt lediglich 500 kg Pellet. Die Warmwasseraufbereitung erfolgt durch Sonnenkollektoren. Die frische Luft wird durch eine Konfortlüftungsanlage ins Haus geführt und benötigt gerade so viel Energie wie eine 25 Watt Glühbirne. Das Haus ist mit bis zu 25 cm Dämmung sehr gut isoliert und mit grossen Fenstern ausgestattet.

Design und Lifestyle

Das Designhotel "Riders Palace II" setzt auf Architektur, Design und Lifestyle. Gemäss dem Architekten René Meierhofer ist der Neubau die konsequente Fortsetzung einer schon Ende der Achtzigerjahre von den damaligen Bergbahnen Laax eingeschlagenen Strategie zur Steigerung der Attraktivität. Berge, Schnee und Skilifte reichen nicht mehr aus, um ein junges und trendiges Publikum anzulocken. Lifestyle ist gefragt. Nicht nur die zukunftsweisenden technischen Einrichtungen, sondern auch der durchdachte Energiehaushalt und die raffinierte Lichtgestaltung mit der schnörkellosen kubischen Architektur sprechen das Zielpublikum an. Das Hotel ist bereits in den Kreis der führenden Design-Hotels der Welt aufgenommen worden und hat vom Amt für Energie Graubünden das Minergie-Zertifikat erhalten.

Das Hotel hat eine optimale Wärmedämmung. Die Belüftungsanlage für alle Hotelzimmer ist mit einer Wärmerückgewinnung ausgerüstet. Die Heizenergie wird mit einer Wärmepumpe aus dem Wasser des nahe gelegenen Speicherbeckens (Ausgleichsbeckens) des Elektrizitätswerkes Flims gewonnen.

Minimaler Energieaufwand

Der Churer Architekt Andrea Rüedi präsentiert eine Niedrigstenergie-Überbauung in Stäfa. Mit dieser Wohnüberbauung wird zum ersten Mal in der Schweiz ein Niedrigst-Energie- Mehrfamilienhauskonzept zu erschwinglichen Mietpreisen realisiert. Das Projekt hat Pioniercharakter. Die Häuser bieten mehr als nur einen tiefen Energieverbrauch.

Das ganzheitliche Baukonzept berücksichtigt neben den baulichen Anforderungen auch diejenigen für mehr Wohn- und Lebensqualität. Dazu gehören die Ästhetik, die Wahl von langlebigen und fast ausschliesslich baubiologischen Materialien und ein durchdachtes Energiekonzept.

Sonne als Heizung

Die Passivhäuser nutzen im Wesentlichen die Sonne als Heizung. Dieses Konzept bedingt eine optimal Gebäudehülle, eine grosszügige Verglasung und genügend Speichermasse im Innern, um die anfallende Solarwärme ohne Überhitzung des Raumes abspeichern zu können. Mit diesem Konzept kann auf eine konventionelle Zusatzheizung weitestgehend verzichtet werden.

Das Amt für Energie Graubünden hat Interesse, energetisch gute Gebäude der Bevölkerung zu zeigen. Diese Bauten sollen Hausbesitzer und Bauherrschaften dazu animieren, ebenfalls energetisch gute Bauten zu realisieren. Aus diesem Grunde wurde die Website www.energie.gr.ch des Amtes mit "Besten Bauten" erweitert, welche als Beispiele dienen. Andrea Lötscher (Abteilung Energienutzung vom Amt für Energie) gibt dazu im Rahmen des Apéros vom 12. Juni einen kurzen Überblick. Der Energie-Apéro findet um 17.00 Uhr an der Hochschule für Technik und Wirtschaft in Chur statt.

Gremium: Amt für Energie Graubünden

Quelle: dt Amt für Energie Graubünden

Data: 10.06.2002

Energeticamain exemplars e bels - ils edifizis cun distincziun en il chantun Grischun

A l'aperitiv d'energia da mesemna proxima preschenta l'uffizi d'energia dal Grischun edifizis exemplars dal punct da vista energetic. Ils edifizis sa distinguan areguard il diever, l'architectura ed il concept da construcziun. Tut las chasas demussan in consum d'energia minimal ed in aut confort. Las prescripziuns da qualitad ed energeticas tenor il standard da minergia u da chasa passiva vegnan ademplidas en tut las chasas.

L'architect Andri Schlegel mussa sia chasa d'ina famiglia a Malix ch'ha obtegnì in certificat da minergia. Ils elements da furmaziun consistan da betun, fier e vaider. La chasa sin la spunda taissa derasa forza ed è francada sco corp massiv. L'effect è quel d'in spelm en la natira.

La chasa na basegna betg in stgaudament central. Ina pitschna pigna da lain tanscha. Il consum annual munta a be 500 kg pellet. La preparaziun da l'aua chauda succeda tras collecturs solars. L'aria chauda vegn manada en chasa tras ina ventilaziun e dovra gist uschè blera energia sco in pairin da 25 Watt. La chasa è fitg bain protegida d'ina isolaziun da fin a 25 cm ed è munida cun grondas fanestras.

Design e lifestyle

L'hotel da design "Riders Palace II" metta l'accent sin l'architectura, il design ed il lifestyle. Tenor l'architect René Meierhofer è la construcziun nova la cuntinuaziun consequenta d'ina strategia instradada gia a la fin dals onns otganta da las pendicularas Laax da lezza giada per augmentar l'attractivitad. Las muntognas, la naiv ed ils runals na tanschan betg pli per carmalar in public giuven e trendig. Dumandà è lifestyle. Betg mo ils indrizs tecnics progressivs, mabain era il tegnairchasa d'energia bain ponderà e la concepziun da la glisch raffinada ensemen cun l'architectura cubica senza stortigls appelleschan il public prendì en mira. L'hotel è gia recepì en il circul dals emprims hotels da design dal mund ed ha obtegnì da l'uffizi d'energia dal Grischun il certificat da minergia.

L'hotel ha ina isolaziun optimala per la chalur. La ventilaziun per tut las chombras d'hotel è munida cun ina recuperaziun da la chalur. L'energia da stgaudar vegn producida cun ina pumpa a chalur da l'aua dal batschigl d'accumulaziun vischin (lai da gulivaziun) da l'ovra electrica da Flem.

In basegn minimal d'energia

L'architect da Cuira Andrea Rüedi preschenta ina surfabricaziun cun fitg bass consum d'energia a Stäfa. Cun questa surfabricaziun d'abitadi vegn realisà per l'emprima giada en Svizra in concept d'ina chasa da pliras famiglias cun fitg bass consum d'energia ad in fit-chasa ch'è anc da pajar. Il project ha caracter da pionier. Las chasas porschan dapli che mo in bass consum d'energia.

Il concept da construcziun cumplessiv resguarda ultra da las pretensiuns da construcziun er quellas per dapli qualitad d'abitar e da viver. Da quai fan part l'estetica, la tscherna da material da lunga durada e quasi exclusivamain da construcziun biologica sco er in concept d'energia bain ponderà.

Il sulegl è il stgaudament

Las chasas passivas utiliseschan en emprima lingia il sulegl sco stgaudament. Quest concept dumonda paraids e mirs exteriurs optimals, ina vitrificaziun generusa e suffizientamain massa d'accumulaziun a l'intern per pudair accumular la chalur solara che resulta senza surstgaudada dal local. Cun quest concept pon ins desister per gronda part d'in stgaudament supplementar convenziunal.

L'uffizi d'energia dal Grischun ha interess da mussar a la publicitad edifizis cun in bun concept d'energia. Quests edifizis duain animar ils possessurs da chasas ed ils patruns da construcziun da medemamain realisar buns edifizis dal punct da vista energetic. Per quest motiv è vegnida engrondida la pagina d'internet www.energie.gr.ch da l'uffizi cun la rubrica "Ils megliers edifizis". Quels edifizis servan sco exempel. Andrea Lötscher (partizipaziun diever d'energia) dat ina curta survista da quels en il rom da l'aperitiv dals 12 da zercladur. L'aperitiv d'energia ha lieu a las 17.00 a la scol'auta da tecnica ed economia a Cuira.

Gremi: uffizi d'energia dal Grischun

Funtauna: rg uffizi d'energia dal Grischun

Data: 10.06.2002